gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4051, del 26-07-2001 (2001/6917)

RESOLUCIÓ de 10 de juliol de 2001, de la Universitat d'Alacant, mitjançant la qual es publiquen les llistes provisionals d'admesos en les proves selectives per a l'ingrés en l'escala de tècnic mitjà (codi B03), per a ocupar lloc d'administració especial, en el Departament de Física, Enginyeria de Sistemes i Teoria del Senyal, pel sistema general d'accés lliure (Resolució d'1 de juny de 2001, DOGV número 4.020, de 13 de juny de 2001).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4051

Data del DOGV
:   26-07-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/6917


Organisme emissor
:   Universitat d'Alacant

Tipus de document
:   Resolució

RESOLUCIÓ de 10 de juliol de 2001, de la Universitat d'Alacant, mitjançant la qual es publiquen les llistes provisionals d'admesos en les proves selectives per a l'ingrés en l'escala de tècnic mitjà (codi B03), per a ocupar lloc d'administració especial, en el Departament de Física, Enginyeria de Sistemes i Teoria del Senyal, pel sistema general d'accés lliure (Resolució d'1 de juny de 2001, DOGV número 4.020, de 13 de juny de 2001). [2001/Q6917]
  
De conformitat amb allò que s'ha disposat en el Decret 33/1999, de 9 de març, del Govern Valencià, pel que s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de Funció Pública Valenciana, i les bases de la Resolució d'1 de juny de 2001 (DOGV número 4.020, de 13 de juny de 2001), per la qual es convoquen proves selectives per a l'ingrés en l'escala de tècnic mitjà (codi B03), mitjançant el sistema de concurs oposició, es resol:
  
Primer
  
Publicar les llistes provisionals d'admesos que figuren en l'annex I d'aquesta resolució.
  
Segon
  
Els aspirants disposaran d'un termini de 10 dies hàbils, comptats des de l'endemà de la publicació de la present resolució en el Diari Oficial de la Generalitat Valenciana, per a esmenar els errors o formular les reclamacions a què hi haguera lloc.
  
Tercer
  
Totes aquestes reclamacions es formularan per escrit a través del Registre General de la Universitat d'Alacant, o en qualsevol de les formes establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Alacant, 10 de juliol de 2001.- El gerent: Rafael Carrillo Paños.
  
ANNEX I
  
Proves selectives de l'escala de tècnic mitjà
  
Llistat d'admesos
  
Accés lliure
  
DNI Cognoms i nom
Diari Oficial de la Generalitat Valenciana


Sumari del DOGV 3949, del 28-02-2001 (2001/1596)

Informació pública de nomenament com a funcionari de carrera.
-------------------------------------------------------------

### Dades del document

Número de DOGV
:   3949

Data del DOGV
:   28-02-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/1596


Organisme emissor
:   Ajuntament de Xixona

Tipus de document
:   Anunci

Informació pública de nomenament com a funcionari de carrera. [2001/A1596]
  
En compliment del que disposa l'article 10 del Decret 33/1999, de 9 de març, del Govern Valencià, es fa públic el nomenament d'un funcionari de carrera que s'ha efectuat a proposta del tribunal qualificador corresponent.
  
El senyor Gregorio García Jerez, amb document nacional d'identitat 09025876J, funcionari de carrera pertanyent a l'escala d'administració especial, subescala de serveis especials, plaça i lloc de treball d'oficial de la policia local.
Diari Oficial de la Generalitat Valenciana


Sumari del DOGV 4051, del 26-07-2001 (2001/6457)

RESOLUCIÓ de 5 de juny de 2001, de l'Institut Valencià de Finances, per la qual s'anuncia l'emissió de pagarés de la Generalitat Valenciana corresponents al programa de paper comercial per un import de 20 milions de dòlars (04.687.135,91 euros).
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4051

Data del DOGV
:   26-07-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/6457


Data del document
:   05-06-2001

Organisme emissor
:   Institut Valencià de Finances

Tipus de document
:   Resolució

Descriptors 

:   * hisenda regional
    * títol de crèdit
    * deute públic

RESOLUCIÓ de 5 de juny de 2001, de l'Institut Valencià de Finances, per la qual s'anuncia l'emissió de pagarés de la Generalitat Valenciana corresponents al programa de paper comercial per un import de 20 milions de dòlars (47.089.655,91 euros). [2001/M6457]
  
El programa de paper comercial de la Generalitat Valenciana estableix les condicions i característiques que han de reunir les emissions realitzades a càrrec d'aquest programa.
  
Les lleis anuals de pressupostos estableixen els límits per al deute de la Generalitat Valenciana.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
De conformitat amb la normativa exposada, la Generalitat Valenciana té en funcionament un programa de paper comercial per un import de 1.500 milions d'ecus.
  
Per tot això, resolc:
  
Primer
  
Adjudicar a l'entitat que es detalla, l'import i termini següent:
  
Entitat Import Moneda Termini
  
JP Morgan 22.977.004 dòlars 3 mesos
  
 (38.834.434,91 euros)
  
 (1.817.486.080 PTA)
  
Segon
  
La quantitat a ingressar i els interessos són els següents:
  
Import efectiu Interessos
  
04.940.549,49 euros 233.621,42 euros
  
7.824.294.928 PTA 32.705.612 PTA
  
Tercer
  
Anunciar, per tant, l'emissió de pagarés de la Generalitat Valenciana corresponents al programa de paper comercial per import de 20 milions de dòlars (45.585.944,91 euros).
  
València, 5 de juny de 2001.- El director general de l'Institut Valencià de Finances: José Manuel Uncio Lacasa.
Diari Oficial de la Generalitat Valenciana


Sumari del DOGV 4073, del 28-08-2001 (2001/7181)

RESOLUCIÓ de 16 de Juliol de 2001, de la Universitat d'Alacant, per la qual es fa pública la composició d'una comissió jutjadora d'un concurs docent.
-----------------------------------------------------------------------------------------------------------------------------------------------------

### Dades del document

Número de DOGV
:   4073

Data del DOGV
:   28-08-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/7181


Organisme emissor
:   Universitat d'Alacant

Tipus de document
:   Resolució

RESOLUCIÓ de 16 de Juliol de 2001, de la Universitat d'Alacant, per la qual es fa pública la composició d'una comissió jutjadora d'un concurs docent. [2001/7181]
  
En cumpliment del que disposa el Reial Decret 1.888/1984, de 26 de setembre, modificat parcialment pel Reial Decret 1.427/1986, de 13 de juny, i una vegada designat el President i Vocal Secretari per aquesta Universi-tat, i fet el sorteig establert en l'article 6.6 de l'esmentat Reial Decret 1.888/1984,
  
Aquest Rectorat fa pública la composició de la comissió que ha de resol-dre el concurs per a la provisió d'una plaça de Professorat, convocat per Resolució d'aquesta Universitat de 9 de Març de 2001 i que es relaciona en l'annex d'aquesta resolució.
  
Aquesta comissió haurà de constituir-se en un termini no superior a quatre mesos comptadors des de la publicació d'aquesta resolució en el «Boletín Oficial del Estado».
  
Contra aquesta resolució els interessats podràn presentar reclamació davant el Rector en el termini de quinze dies hàbils a partir de l'endemà de la publicació.
  
Alacant, 16 de juliol de 2001.- El rector, por delegación, art. 54 de los Estatutos: Miguel Louis Cereceda.
  
ANNEX I
  
Comissió C. 931
  
Convocada per resolució de: 9 de Març de 2001(B.O.E. de 9 de Març de 2001)
  
Cos a què pertany la plaça Professor Titular d'Universitat(DF00128)
  
Àrea de coneixement a la què pertany: Física de la Matèria Condensada
  
Comissió titular
  
President: Enrique Louis Cereceda Catedràtic d'Universitat. Universidad de Alicante.
  
Secretari: Juan José Palacios Burgos Professor Titular d'Universitat. Universidad de Alicante.
  
Vocal: José María Pitarque de la Torre Catedràtic d'Universitat. Universidad del Pais Vasco.
  
Vocal: Jesús Javier Maza Frechin Professor Titular d'Universitat. Universidad de Santiago de Compostela.
  
Vocal: Luis Miguel Garcia Vinuesa Professor Titular d'Universitat. Universidad de Zaragoza.
  
Comissió suplent
  
President: Carlos Tejedor De Paz Catedràtic d'Universitat. Universidad Autónoma de Madrid.
  
Secretari: Luis Martín Moreno Professor Titular d'Universitat. Universidad de Zaragoza.
  
Vocal: Jesús Biel Gaye Catedràtic d'Universitat. Universidad de Granada.
  
Vocal: José Carlos Rodríguez Cabello Professor Titular d'Universitat. Universidad de Valladolid.
  
Vocal: Claudio Rubén Mirasso Santos Professor Titular d'Universitat. Universidad Islas Baleares.
Diari Oficial de la Generalitat Valenciana


Sumari del DOGV 4114, del 25-10-2001 (2001/10573)

Informació pública de la baixa d'una procuradora i l'obertura del termini de reclamacions previ a la devolució de la fiança.
----------------------------------------------------------------------------------------------------------------------------

### Dades del document

Número de DOGV
:   4114

Data del DOGV
:   25-10-2001

Secció del DOGV
:   IV. ADMINISTRACIÓ DE JUSTÍCIA - D) DEVOLUCIÓ D'AVALS O FIANCES A PROCURADORS

Número del document
:   2001/10337


Organisme emissor
:   Tribunal Superior de Justícia (TSJ)

Tipus de document
:   Anunci

Informació pública de la baixa d'una procuradora i l'obertura del termini de reclamacions previ a la devolució de la fiança. [2001/Q10056]
  
Atés que així s'ha acordat pel president d'aquest Tribunal Superior de Justícia en l'expedient governatiu número 77/1997, que fa referència a la procuradora Teresa Mercader Pérez, es fa saber:
  
Que en compliment del que s'estableix en l'article 25 i següents de l'Estatut General dels Procuradors dels Tribunals, que com a resultat d'haver causat baixa en l'exercici professional com a procuradora dels tribunals la senyora Teresa Mercader Pérez, al partit judicial de València, s'anuncia la baixa d'aquesta i, per tal de procedir a la devolució de la fiança constituïda en el seu dia, s'obri un termini de sis mesos des de la publicació d'aquest anunci, a l'efecte de reclamacions.
Diari Oficial de la Generalitat Valenciana


Sumari del DOGV 4149, del 17-12-2001 (2001/11563)

Informació pública del programa d'actuació integrada UE-11, del document d'homologació i del pla de reforma interior de millora.
--------------------------------------------------------------------------------------------------------------------------------

### Dades del document

Número de DOGV
:   4149

Data del DOGV
:   17-12-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/11459


Organisme emissor
:   Ajuntament de Benicarló

Tipus de document
:   Anunci

Informació pública del programa d'actuació integrada UE-11, del document d'homologació i del pla de reforma interior de millora. [2001/Q11727]
  
Vista la documentació presentada pel senyor Felipe Bayarri Boix, en nom i representació de la mercantil Méndez Núñez 2001, SL, i de conformitat amb el que s'assenyala en els articles 45, 46, 55 i 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, la corporació municipal, en la sessió feta el 25 d'octubre de 2001, va acordar publicar un anunci en el Diari Oficial de la Generalitat Valenciana, en un diari d'informació general editat a la Comunitat Valenciana i al tauler d'edictes de la casa consistorial, i sotmetre a informació pública:
  
1. L'alternativa tècnica del programa d'actuació integrada de la UE-11 del Pla General d'Ordenació Urbana, comprensiva d'avantprojecte d'urbanització, determinació de l'àmbit objecte de l'actuació i justificació de la innecessarietat de la cèdula d'urbanització. Durant el termini de 20 dies hàbils, des de l'endemà de la publicació en el Diari Oficial de la Generalitat Valenciana, es podran formular tant al·legacions com alternatives tècniques a l'exposada al públic. Les proposicions juridicoeconòmiques es presentaran durant els cinc dies següents al venciment del termini anterior. L'acte d'obertura de pliques es farà en la següent data hàbil a la conclusió del termini per a presentar les proposicions juridicoeconòmiques. Totes les actuacions podran ser objecte de consulta i al·legació per les persones interessades durant els 10 dies següents al d'obertura de pliques.
  
2. El document d'homologació i el pla de reforma interior de millora sobre aquest àmbit. Durant el termini d'un mes a l'efecte de presentació de les al·legacions que s'estimen oportunes.
  
Examen de l'expedient, número 2001/484, al Negociat d'Urbanisme, de dilluns a divendres, de 09.00 a 14.00 hores.
Diari Oficial de la Generalitat Valenciana


Sumari del DOGV 4153, del 21-12-2001 (2001/12381)

Informació pública del projecte de modificació del pla parcial i proposta de conveni urbanístic del sector D-1, Alameda del Mar, del Pla General Municipal d'Ordenació Urbana d'Orihuela.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4153

Data del DOGV
:   21-12-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/12117


Organisme emissor
:   Ajuntament d'Orihuela

Tipus de document
:   Anunci

Informació pública del projecte de modificació del pla parcial i proposta de conveni urbanístic del sector D-1, Alameda del Mar, del Pla General Municipal d'Ordenació Urbana d'Orihuela. [2001/F12370]
  
Les mercantils Bahía Dorada, SA, i Playa Salvaje, SA, han presentat en aquest ajuntament la modificació del pla parcial i proposta de conveni urbanístic del sector D-1, Alameda del Mar, del Pla General Municipal d'Ordenació Urbana d'Orihuela.
  
Mitjançant aquest edicte s'anuncia l'obertura d'un període d'informació pública de vint (20) dies comptats des de l'endemà de la publicació de la documentació corresponent a aquest projecte en el Diari Oficial de la Generalitat Valenciana.
  
Qualsevol persona podrà comparéixer en l'expedient per a examinar la documentació i formular, si és el cas, al·legacions.
  
Tot això, de conformitat amb el que s'estableix en l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Així mateix es fa saber que aquest anunci es publica igualment als efectes previstos en l'article 59.4 de la Llei de Règim Jurídic de les Administracions Públiques i del Procediment Administratiu Comú, per als interessats que siguen desconeguts o amb domicili ignorat.
Diari Oficial de la Generalitat Valenciana


Sumari del DOGV 3913, del 09-01-2001 (2001/100)

Informació pública de la convocatòria d'Assemblea General.
----------------------------------------------------------

### Dades del document

Número de DOGV
:   3913

Data del DOGV
:   09-01-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/100


Organisme emissor
:   Federació de Caixes Rurals Cooperatives de Crèdit Valencianes

Tipus de document
:   Anunci

Informació pública de la convocatòria d'Assemblea General. [2001/Q100]
  
El Consell Rector de la Federació de Caixes Rurals Cooperatives de Crèdit Valencianes va acordar convocar a totes les unions associades a l'Assemblea General, de conformitat amb el que està establit legalment i estatutàriament, per al dijous dia 1 de febrer de 2001, a l'hotel Orange, avinguda de Gimeno Tomàs, 9, de Benicàssim (Castelló), a les 11.30 hores en primera convocatòria, i a les 12.00 hores, si escau, en segona, a fi de tractar els punts que componen l'ordre del dia següent:
  
1. Examen de la gestió social i aprovació, si es procedent, de les quotes i liquidacions del pressupost de l'exercici econòmic anterior.
  
2. Aprovació del pressupost de l'exercici econòmic de 2001 i de les quotes que han de satisfer les unions o, si escau, les cooperatives associades.
  
3. Renovació parcial dels membres del Consell Rector, establida en l'article 22 dels estatuts socials.
  
4. Proposta de modificació dels articles 1, 3, 5, 6, 7, 8, 9, 10, 11, 12, 13, 14, 15, 16, 20, 21, 22, 23, 24, 25, 26, 27, 28, 30, 32, 33, 34, 36, 37, 38, 39 i la disposició addicional dels estatuts de la federació, i d'aquells que calga per a establir el dret d'associació directa per a les cooperatives de crèdit.
  
5. Habilitar el Consell Rector perquè per sí mateix puga completar, adequar o esmenar el text estatutari aprovat, en la mesura que calga, per a poder complir les indicacions o esmenar les esmenes que puga formular l'organisme autoritzador o els registres competents d'acord amb la qualificació i inscripció.
  
6. Precs i preguntes.
  
7. Aprovació de l'acta. Designació de socis per a la firma de l'acta, si escau.
  
Nota
  
D'acord amb el que s'estableix en els estatuts, a l'igual que el text definitiu dels estatuts la modificació del qual es proposa, els estats financers de l'exercici i la resta de documents sobre els quals l'Assemblea haja de decidir, estan a disposició de les unions associades al domicili social de la federació. Les unions associades poden sol·licitar, mitjançant un escrit, una còpia d'aquests documents.
  
València, 5 de gener de 2000.- El secretari general: Raúl Martí Cosme.
Diari Oficial de la Generalitat Valenciana


Sumari del DOGV 3994, del 08-05-2001 (2001/4228)

Informació pública de la convocatòria de l'Assemblea General Ordinària de la Caja de Crédito de Petrer, Caja Rural, Coop. de Crédito Valenciana.
------------------------------------------------------------------------------------------------------------------------------------------------

### Dades del document

Número de DOGV
:   3994

Data del DOGV
:   08-05-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/4228


Organisme emissor
:   Caixa de Crèdit de Petrer, Caixa Rural COOP Crèd. V.

Tipus de document
:   Anunci

Informació pública de la convocatòria de l'Assemblea General Ordinària de la Caja de Crédito de Petrer, Caja Rural, Coop. de Crédito Valenciana. [2001/S4228]
  
Aquesta convocatòria anul·la la publicada en el Diari Oficial de la Generalitat Valenciana número 3.982, de 19 d'abril de 2001, pàgina 8534.
  
Per acord del Consell Rector, es preveu convocar Assemblea General Ordinària de l'entitat per al proper dia 8 de juny de 2001, divendres, a les 17.00 hores en primera convocatòria i a les 17.30 en segona convocatòria, si escau. Lloc: Teatre Municipal Cervantes, carrer Gabriel Payá, 16, de Petrer (Alacant), per a tractar sobre l'ordre del dia següent:
  
1. Examen de la gestió social. Aprovació, si s'escau, dels comptes anuals corresponents al exercici tancat de l'any 2000.
  
2. Aprovació, si escau, de la proposta de distribució dels excedents de l'exercici 2000.
  
3. Aprovació, si s'escau, de la liquidació del pressupost d'ingressos i despeses del Fons de Formació i Promoció Cooperativa de l'exercici anterior, i del pla d'ingressos i despeses d'aquest fons per a l'exercici 2001.
  
4. Nomenament d'auditors externs per a la verificació dels comptes anuals corresponents a l'exercici en curs.
  
5. Proposta de modificació de l'article 23.a) Fons de Reserva Obligatòria, i article 24.a), Fons de Formació i Promoció Cooperativa dels estatuts socials d'aquesta entitat.
  
Autoritzar el Consell Rector perquè complemente, adeqüe o esmene, si s'escau, la modificació del text dels estatuts, en la mesura precisa per a complir les indicacions de l'organisme autoritzador o dels registres competents.
  
6. Elecció de sis membres del Consell Rector per compliment de mandat.
  
7. Elecció de dos suplents del Consell Rector per compliment de mandat.
  
8. Designació de dos socis per a l'aprovació i firma de l'acta d'aquesta assemblea.
  
9. Precs i preguntes.
  
La qual cosa es comunica perquè els socis i entitats associades prenguen coneixement.
  
Petrer, 24 d'abril de 2001.- El president de la Caja de Crédito de Petrer, Caja Rural: Vicente Rico Navarro.
Diari Oficial de la Generalitat Valenciana


Sumari del DOGV 4077, del 03-09-2001 (2001/7661)

RESOLUCIÓ de 8 de juny de 2001 de la Universitat Politècnica de València per la qual es nomena el Sr. Ramón Manuel Blasco Giménez, Professor Titular d'Escola Universitària de l'àrea de coneixement Enginyeria de Sistemes i Automàtica, adscrita al Departament d'Enginyeria de Sistemes i Automàtica.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4077

Data del DOGV
:   03-09-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/7661


Organisme emissor
:   Universitat Politècnica de València

Tipus de document
:   Resolució

RESOLUCIÓ de 8 de juny de 2001 de la Universitat Politècnica de València per la qual es nomena el Sr. Ramón Manuel Blasco Giménez, Professor Titular d'Escola Universitària de l'àrea de coneixement Enginyeria de Sistemes i Automàtica, adscrita al Departament d'Enginyeria de Sistemes i Automàtica. [2001/7661]
  
De conformitat amb la proposta elevada per la Comissió nomenada per a jutjar el concurs de mèrits convocat per Resolució de 9 de juny de 2000 d'aquesta Universitat, plaça núm. 67/00 (codi 1842) (BO.E. de 4 de juliol de 2000), i presentada per l'interessat la documentació a què fa referència el punt desé de la convocatòria,
  
Aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i la resta de disposicions que la desenvolupen, ha resolt nomenar el Sr. Ramón Manuel Blasco Giménez, amb número de document nacional d'Identitat 69.040.836, Professor Titular d'Escola Universitària de la Universitat Politècnica de València, de l'àrea de coneixement ?Enginyeria de Sistemes i Automàtica?, adscrita al Departament d'Enginyeria de Sistemes i Automàtica.
  
València, 8 de juny de 2001.- El rector: Justo Nieto Nieto.